

**ประชาสัมพันธ์รับขึ้นทะเบียนผู้สูงอายุ ผู้พิการใหม่**

**ประจำปีงบประมาณ พ.ศ.2560**

**..............................................................................**

**การลงทะเบียนผู้สูงอายุ**

 การขึ้นทะเบียนผู้สูงอายุรายใหม่ที่ยังไม่เคยลงทะเบียนมาก่อน ตั้งแต่วันที่ 1-30 พ.ย. 2558 เวลา 08.30 – 16.30 น. (ในเวลาราชการ) ณ ที่ทำการองค์การบริหารส่วนตำบลบางใบไม้ หรือสอบถามหมายเลขโทรศัพท์ 077-292916 ต่อ 101 หรือมือถือ 086-2805975

เจ้าหน้าที่รับผิดชอบ 1.นางจุรีย์ ศรีสว่าง หัวหน้าสำนักงานปลัด

 2.นางเบญจมาศ เพชรแก้ว ผู้ช่วยเจ้าหน้าที่พัฒนาชุมชน

**คุณสมบัติ**

 1.ผู้สูงอายุที่จะมีอายุ 60 ปี บริบูรณ์ขึ้นไป ในปีงบประมาณ พ.ศ.2560 **โดยเป็นผู้เกิดก่อนวันที่ 1 ตุลาคม 2499** และผู้สูงอายุที่ย้ายภูมิลำเนามาอยู่ในพื้นที่องค์กรปกครองส่วนท้องถิ่น แต่ยังไม่ได้ยื่นคำขอลงทะเบียน

 2.เป็นผู้มีชื่อตามทะเบียนบ้านอยู่ในเขตองค์การบริหารส่วนตำบลบางใบไม้

 3.ไม่ได้รับเงินสวัสดิการหรือสิทธิประโยชน์อื่นใดจากหน่วยงานของรัฐ หรือรัฐวิสาหกิจ ได้แก่ เงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น และผู้ที่ได้รับเบี้ยยังชีพเดิม เป็นต้น

 4.ไม่เป็นผู้ดำรงตำแหน่งดังนี้ กำนัน/ผู้ใหญ่บ้าน สารวัตรกำนัน ผู้ช่วยผู้ใหญ่บ้าน แพทย์ประจำตำบล ข้าราชการการเมืองระดับชาติและท้องถิ่นทุกรูปแบบ เช่น สมาชิกสภาผู้แทนราษฎร สมาชิกวุฒิสภา สมาชิกสภาองค์การบริหารส่วนตำบล ผู้บริหารองค์การบริหารส่วนตำบล เป็นต้น

**ขั้นตอนการยื่นคำขอ**

 ภายในเดือนพฤศจิกายนของทุกปีให้ผู้ที่จะมีอายุครบ 60 ปี บริบูรณ์ขึ้นไป **(เกิดก่อน 1 ตุลาคม 2499)** ในปีงบประมาณถัดไป ลงทะเบียนเพื่อยื่นคำขอรับเงินเบี้ยยังชีพผู้สูงอายุด้วยตนเอง ณ ที่ทำการองค์การบริหารส่วนตำบลบางใบไม้ ผู้สูงอายุจะต้องนำเอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุ ดังต่อไปนี้

 1.บัตรประจำตัวประชาชน หรือบัตรอื่นที่ออกโดยหน่วยงานรัฐที่มีรูปถ่ายพร้อมสำเนา

 2.ทะเบียนบ้านพร้อมสำเนา

 3.สมุดบัญชีเงินฝากธนาคารเพื่อการเกษตรและสหกรณ์การเกษตร(สาขาสุราษฎร์ธานี) พร้อมสำเนา

\*\*\*ในกรณีที่มีความจำเป็น ผู้สูงอายุที่ไม่สามารถมาลงทะเบียนด้วยตนเองได้อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเบี้ยผู้สูงอายุแทนก็ได้

 \*\*\*ในกรณีผู้สูงอายุที่ได้รับเงินเบี้ยยังชีพผู้สูงอายุจากองค์การบริหารส่วนตำบลในปีงบประมาณที่ผ่านมาให้ถือว่าเป็นผู้ได้ลงทะเบียนและยื่นคำขอรับเบี้ยผู้สูงอายุตามระเบียบนี้แล้ว

 \***\*\*ผู้สูงอายุที่ย้ายภูมิลำเนาไปอยู่ที่อื่นในระหว่างปีงบประมาณ พ.ศ.2559 โดยองค์การบริหารส่วนตำบลบางใบไม้จะจ่ายเงินเบี้ยยังชีพผู้สูงอายุถึงเดือนกันยายน 2559 และเพื่อเป็นการรักษาสิทธิต่อเนื่องในการรับเงินเบี้ยยังชีพผู้สูงอายุในปีงบประมาณ พ.ศ.2560 ตั้งแต่เดือนตุลาคม 2559 – เดือนกันยายน 2560 ผู้สูงอายุจะต้องไปลงทะเบียนยื่นคำขอรับเงินเบี้ยยังชีพผู้สูงอายุก่อนสิ้นปีงบประมาณหรือภายในเดือนพฤศจิกายน 2558 ที่ผู้สูงอายุย้ายภูมิลำเนา เมื่อเปิดให้มีการลงทะเบียนยื่นคำขอรับเงินเบี้ยยังชีพผู้สูงอายุ**

**การรับลงทะเบียนรับเบี้ยความพิการ**

 รับลงทะเบียนรับเบี้ยความพิการ คนพิการรายใหม่ที่ยังไม่เคยลงทะเบียนมาก่อน ตั้งแต่วันที่ 1 – 30 พฤศจิกายน 2558 เวลา 08.30 – 16.30 (ในเวลาราชการ) ณ ที่ทำการองค์การบริหารส่วนตำบลบางใบไม้ หรือสอบถามหมายเลขโทรศัพท์ 077- 292916 ต่อ 101 มือถือ 086-2805975

เจ้าหน้าที่ผู้รับผิดชอบ 1.นางจุรีย์ ศรีสว่าง หัวหน้าสำนักงานปลัด

 2.นางเบญจมาศ เพชรแก้ว ผู้ช่วยเจ้าหน้าที่พัฒนาชุมชน

**คุณสมบัติของผู้มีสิทธิ จะได้รับเงินเบี้ยความพิการ**

 1.มีสัญชาติไทย

 2.มีภูมิลำเนาอยู่ในเขตองค์การบริหารส่วนตำบลบางใบไม้ (ตามทะเบียนบ้าน)

 3.มีบัตรประจำตัวคนพิการ

 4.ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

**ขั้นตอนการรับลงทะเบียน ความพิการ**

 การลงทะเบียนผู้มีสิทธิรับเงินเบี้ยความพิการรายใหม่ที่ยังไม่เคยลงทะเบียนมาก่อน ภายในเดือนพฤศจิกายนของทุกปีให้คนพิการ ลงทะเบียนยื่นคำขอรับเงินเบี้ยความพิการในปีงบประมาณถัดไปด้วยตนเอง ณ ที่ทำการองค์การบริหารส่วนตำบลบางใบไม้ โดยมีเอกสารหลักฐาน ดังนี้

 1.บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ พร้อมสำเนา

 2.ทะเบียนบ้านพร้อมสำเนา

 3.สมุดบัญชีเงินฝากธนาคารเพื่อการเกษตรและสหกรณ์การเกษตร(สาขาสุราษฎร์ธานี) พร้อมสำเนา

 \*\*\*ในกรณีที่คนพิการเป็นผู้เยาว์ซึ่งมีผู้แทนโดยชอบธรรม คนเสมือนไร้ความสามารถหรือคนไร้ความสามารถ ให้ผู้แทนโดยชอบธรรม ผู้พิทักษ์ หรือผู้อนุบาล แล้วแต่กรณี ยื่นคำขอแทนโดยแสดงหลักฐานการเป็นผู้แทนดังกล่าว

 \*\*\*สำหรับคนพิการกรณีอื่น ไม่อาจยื่นคำขอได้ด้วยตัวเอง ให้ผู้ดูแลคนพิการยื่นคำขอแทนโดยให้ผู้ที่เชื่อถือได้รับรองสถานะของคนพิการ แต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย

 **\*\*\*ในกรณีที่ผู้พิการมีสิทธิได้รับเงินเบี้ยความพิการขององค์กรปกครองส่วนท้องถิ่นหนึ่ง ย้ายภูมิลำเนาไปอยู่กับองค์กรปกครองส่วนท้องถิ่นอื่น หรือกรุงเทพมหานคร ให้องค์กรปกครองส่วนท้องถิ่นที่จ่ายเงินเบี้ยความพิการยังคงจ่ายเงินเบี้ยความพิการต่อไปจนกว่าจะสิ้นสุดปีงบประมาณนั้น หากมีความประสงค์จะรับเบี้ยความพิการกับองค์กรปกครองส่วนท้องถิ่นในปีงบประมาณถัดไป ต้องไปลงทะเบียนเพื่อขอรับเงินเบี้ยความพิการที่องค์กรปกครองส่วนท้องถิ่นนั้น ภายในเดือนพฤศจิกายน 2558**